Rajmond Debevec (født 29. mars 1963) er en sportsskytter født i Slovenia i Jugoslavia. Han begynte med sportsskyting i 1971 og kom med på juniorlandslaget i 1979. Han vant sin første medalje i 1980 da han deltok i junior-EM i luftrifle. Han representerte Jugoslavia under Sommer-OL 1984 og 1988, og Slovenia i 1992, 1996, 2000, 2004, 2008 og 2012. Blant de mange medaljer og titler han har vunnet, er den viktigste den olympiske gullmedaljen i øvelsen 50 m rifle, tre stillinger under Sommer-OL 2000 i Sydney, Australia. Under Sommer-OL 2012 tok han bronsemedaljen i 50 m rifle, liggende.